**Jelgavā Karjeras nedēļā jaunieši izzinās savas stiprās puses**

Jau devīto gadu Jelgavā no 8. līdz 12.oktobrim norisinās ikgadējā Karjeras nedēļa, kuras laikā skolās notiek pasākumi par karjeras vadības prasmēm, kā arī lielākajās Latvijas vidusskolās notiek diskusijas ar sabiedrībā pazīstamu cilvēku - dažādu profesiju pārstāvju dalību, bet jaunāko klašu skolēnus apciemo „K komanda” un Karjeras autobuss ar izglītojošām spēlēm un iespēju iepazīt dažādas profesijas ar īpašu virtuālās realitātes briļļu palīdzību.

„Šogad īpaši akcentējam savlaicīgas un apzinātas tālākās izglītības un karjeras izvēles nozīmi, to, cik svarīgi pašam „būvēt” savu karjeru – laicīgi saprast, ko paši jaunieši vēlēsies darīt nākotnē, lai jau skolas laikā varētu lielāku uzmanību pievērst konkrētiem mācību priekšmetiem vai interešu izglītībai,” stāsta jelgavas izglītības pārvaldes galvenā speciāliste izglītības jautājumos Inita Mazūdre.

8.10.2018. Jelgavas biznesa inkubatorā notiks Karjeras nedēļas atklāšanas pasākums “Būvē savu karjeru pats!”.Atklāšanas pasākumā savos karjeras pieredzes stāstos ar vidusskolēniem dalīsies trīs jaunie uzņēmēji no uzņēmumiem „RocketGrip”, „ZeT`Zsnacks” un „Dabas dots”. Viņi izskaidros jauniešiem, kā tas ko viņi pašlaik mācās un izvēlas darīt, ietekmēs viņu nākotnes karjeras iespējas un konkurētspēju darba tirgū nākotnē. Akcentēs skolēnu mācību uzņēmumu programmas nozīmi, kas dod skolēniem iespēju pārbaudīt savu ideju konkurētspēju reālā tirgū un biznesa inkubatora atbalsa iespējas jaunajiem uzņēmējiem. Jāaktualizē skolēniem savlaicīgas un apzinātas tālākās izglītības un karjeras izvēles nozīmi.

10.10.2018. Jelgavas Tehnikumā notiks pasākums „Amatu darbnīcas”, kurā 7.-9.klašu skolēni tematiskajās karjeras radošajās darbnīcās atbildēs uz jautājumiem  par dažādām profesijām, izglītības iestāžu piedāvājumu, zināšanām, kas vajadzīgas ikdienas dzīvē. Skolēni tiks rosināti domāt par nākotnes karjeru un  karjeras vadības prasmju nozīmi, savas personīgās dzīves un savas karjeras veiksmīgas virzības īstenošanā. Savā pierezē ar skolēniem dalīsies uzņēmēji no SIA „Karameļu darbnīcas” un SIA „SHINER”. Tematiski radošajās darbnīcās skolēnie iepazīs arī Jelgavas Tehnikumu un tur apgūstamās profesijas.

Savukārt 11.10.2018. Jelgavas 4. vidusskolā 5. - 6.klašu skolēniem notiks pasākums „Profesiju karuselis”, kura laikā skolēni tiksies ar dažādu profesiju pārstāvjiem, veiks viņu uzdotos uzdevumus, kuri palīzēs izzināt profesiju daudzveidību, izceļot specifiskās zināšanas, prasmes un personības īpašības, kas nepieciešamas, lai veiksmīgi darbotos šajās profesijās. Skolēni gūs priekšstatu par profesionālo darbību un izzinās sevi, meklējot piemērotāko nākotnes profesiju.

Karjeras nedēļas laikā Jelgavā visās skolās, tai skaitā Jelgavas Amatu vidusskolā un Jelgavas Tehnikumā, notiek daudzveidīgi karjeras atbalsta pasākumi, kas āttīsta skolēnu karjeras vadības prasmes.

**Par Karjeras nedēļu**

Karjeras nedēļa ir ikgadējs pasākumu cikls, kura laikā jauniešiem ir iespēja iepazīt un plānot savu nākotnes nodarbošanos, tikties ar dažādu profesiju pārstāvjiem, apmeklēt uzņēmumus un karjeras konsultācijas. Jaunieši var piedalīties dažādās diskusijās, radošajās darbnīcās, konkursos un citos izglītojošos pasākumos.  Šīgada Karjeras nedēļas tēma ir karjeras vadības prasmes, kas aicina skolēnus, viņu vecākus, pedagogus iepazīt karjeras vadības prasmes,  to lomu karjeras plānošanā, izvēloties skolēnam nākotnes profesiju un izglītības ceļu atbilstoši savām prasmēm, interesēm un iespējām.

Šogad Karjeras nedēļa vienlaikus notiek 47 Latvijas pilsētās un novados. Karjeras nedēļu jau sesto gadu organizē Valsts izglītības attīstības aģentūra un to finansē ESF projekts “Karjeras atbalsts vispārējās un profesionālās izglītības iestādēs”.

Pasākumu programma 47 pilsētu un novadu skolās pieejama tīmekļa vietnē: [viaa.gov.lv/karjeras\_nedela](http://www.viaa.gov.lv/karjeras_nedela), savukārt jaunumi sociālajos tīklos [facebook.com/KarjerasNedela](http://www.facebook.com/KarjerasNedela), facebook.com/VIAA.LV,  [draugiem.lv/viaa](http://www.draugiem.lv/viaa) un twitter.com/VIAA\_LV.